Αρίστη Παγιατάκη

Η Αρίστη Παγιατάκη (1902-1975), ήταν Ελληνίδα γιατρός και πολιτικός. Εξελέγη πρώτη σε ψήφους στις δημοτικές εκλογές του 1951 και διορίστηκε δήμαρχος Θεσσαλονίκης για σύντομο χρονικό διάστημα.Οι δημοτικές εκλογές στη Θεσσαλονίκη, real.gr με πληροφορίες από ΑΠΕ/ΜΠΕ, 16 Μαΐου 2014, ανακτήθηκε στις 3 Μαρτίου 2020. Έγινε έτσι η πρώτη γυναίκα δήμαρχος της Θεσσαλονίκης και η πρώτη γυναίκα δήμαρχος (διορισμένη) στην Ελλάδα μεταπολεμικά.Η πρώτη γυναίκα εκλεγμένη δήμαρχος ήταν η Μαρία Δεσύλλα - Καποδίστρια, Δήμαρχος Κερκυραίων. Διορισμένη δήμαρχος ήταν η Μαρίκα Μπότση, διορισμένη δήμαρχος Αμαλιάδας το 1944 (άρα πριν το τέλος του Δευτέρου Παγκοσμίου Πολέμου).

 Βιογραφία 

Ήταν ιατρός φυματιολόγος.Νικόλαος Μάνος,  150 χρόνια Δήμος Θεσσαλονίκης: Ο πρώτος διορισμένος δήμαρχος ήταν Τούρκος και μία γυναίκα... για λίγες ώρες, iefimerida.gr , 21 Μαΐου 2019, ανακτήθηκε στις 3 Μαρτίου 2020.

Εξελέγη πρώτη σε σταυρούς δημοτική σύμβουλος στις δημοτικές εκλογές του 1951 με τη στήριξη του Ελληνικού Συναγερμού. Ο συνυποψήφιός της με τον ίδιο συνδυασμό και δεύτερος σε ψήφους, Παντελής Πετρακάκης, προσέφυγε στο εκλογοδικείο κατά της εκλογής (διορισμού ως δημάρχου) της Παγιατάκη, καθώς ο τότε εκλογικός νόμος επέτρεπε στις γυναίκες να εκλέγονται δημοτικοί σύμβουλοι, όχι όμως και δήμαρχοι. Ο ποτοποιός από την Κρήτη κέρδισε στο εκλογοδικείο και στις 8 Ιουνίου 1951 ορκίστηκε δήμαρχος.

Κατά συνέπεια, η Παγιατάκη ήταν δήμαρχος Θεσσαλονίκης για μερικές ώρες.
Η φυματιολόγος ήταν υποψήφια βουλευτής στις εκλογές του 1956, με τη νεοσύστατη ΕΡΕ στη Θεσσαλονίκη.

Απεβίωσε στις 12 Μαρτίου 1975 στη Θεσσαλονίκη και κηδεύτηκε από τον ιερό ναό Γρηγορίου Παλαμά.εφ. Μακεδονία, Κοινωνικά, 13 Μαρτίου 1975, [efimeris.nlg.gr/ns/pdfwin_ftr.asp?c=124&pageid=76695&id=-1&s=0&STEMTYPE=0&STEM_WORD_PHONETIC_IDS=AAiARdASZASHASbAScASPAAgARsASJASLASRASJAScASEASSASPAAi&CropPDF=0  σελ. 3] (μέσω EBE)

Από τον γάμο της απέκτησε μία κόρη και έναν γιο. 

 Παραπομπές 

Κατηγορία:Δήμαρχοι Θεσσαλονίκης